section_heading: Likovna kritika i kulturni utjecaj
paragraph_text: O Krupinom radu pisali su Muić, Baldani, Špoljarić, Albaneže, Plevnik, Berlakovich, Španićek, Stergar i drugi. Tako, kustos Umjetničkog paviljona u Zagrebu Stanko Špoljarić,<ref> između ostaloga, ovako opisuje Krupin izričaj: "Svojstvena mu krokijevska lakoća crteža dozvoljava da zabilježi svaku mjenu prirode, koju i crnilo linija registrira i intezitetom kretnje, kratkog udara i elegancije izduženog obrisa. Krupa suvereno vlada kompozicijom, zgusnutošću i otvorenošću "masa", ostvarujući reduciranim sredstvima i prostornost i ugođajnost. Dajući bjelini papira maksimalni likovni aktivitet. Krupa uspijeva povezati neposrednost u tvrobi crtačkog tkanja i "racionalnost" u organizaciji djela, igru iza koje se krije znalac."